ดาวโจนส์,น้ำมัน,ทองคำปิดร่วงแรง หวั่นโควิดฉุกศก.โลก
หุ้นดาวโจนส์ปิดร่วง 943.24 จุด นักลงทุนกังวลโควิดฉุดเศรษฐกิจโลก ด้านราคาน้ำมันลงแรง 2.18 ดอลล่าร์ ขณะที่ ทองคำลบ 32.70 ดอลลาร์
29 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 26,519.95 จุด ร่วงลง 943.24 จุด หรือ -3.43% ขณะที่ดัชนี เอสแอนด์พี 500 ปิดที่ 3,271.03 จุด ลดลง 119.65 จุด หรือ -3.53% ขณะที่ดัชนี แนสแดค ปิดที่ 11,004.87 จุด ลดลง 426.48 จุด หรือ -3.73%
ดัชนีดาวโจนส์ตลาดหุ้นนิวยอร์กปิดเมื่อวันที่ 28 ต.ค. โดยได้รับแรงกดดันจากความกังวลที่ว่าการแพร่ระบาดของไวรัสโควิด-19 จะทำให้ประเทศต่างๆประกาศมาตรการล็อกดาวน์ ซึ่งจะส่งผลกระทบต่อเศรษฐกิจโลก นอกจากนี้ นักลงทุนยังวิตกกังวลเกี่ยวกับความไม่แน่นอนของผลการเลือกตั้งสหรัฐ และความล่าช้าในการออกมาตรการกระตุ้นเศรษฐกิจของสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 2.18 ดอลลาร์ ปิดที่ 37.39 ดอลลาร์ ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 2.08 ดอลลาร์ ปิดที่ 39.12 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม ลดลง 32.70 ดอลลาร์ ปิดที่ 1,879.20 ดอลลาร์ต่อออนซ์